Karttakaa n. s. Japanilaisia parasolleja
Karttakaa n. s. Japanilaisia parasolleja! N. Pr:issä luetaan: Eräässä perheessä tässä kaupungissa oli muuan perheenjäsenistä joulun aikaa tuntenut kovia arsenikkimyrkytyksen oireita, mutta syytä siihen ei voitu keksiä. Koska kuitenkin huomattiin, että ne perheenjäsenet, jotka pitemmän aikaa olivat istuneet keinutuolissa, jonka yläpuolella suurempi Japanilainen parasolli oli seinässä avattuna, tunsivat pahoinvointia, alettiin epäillä parasollia, jonka vuoksi se lähetettiin tutkittavaksi täkäläiseen maanviljelys- ja kauppakemialliseen laboratoriumiin. Tutkittaessa huomattiin värjätty paperi sisältävän runsaasti arsenikkia.</div>

Lähde ja huomautukset 
 Lähde: Uusi Suometar 22.3.1890 sivu 2

 N. Pr. = Nya Pressen

Anonyymi
Helsinki
Onnettomuudet
Uusi Suometar
1890